CELEX: 32008R0155
Language: et
Date: 2008-02-21 00:00:00
Title: Komisjoni määrus (EÜ) nr 155/2008, 21. veebruar 2008 , teatavate kaupade klassifitseerimise kohta kombineeritud nomenklatuuris

22.2.2008   
            
            
               ET
            
            
               Euroopa Liidu Teataja
            
            
               L 48/12
            
         
      KOMISJONI MÄÄRUS (EÜ) nr 155/2008,
   21. veebruar 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku (1) kohta, eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitletavate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võib liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, siduva tariifiinformatsiooni valdaja tugineda veel 60 päeva vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole oma eesistuja määratud tähtaja jooksul arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus esitatud CN-koodi alla.
   Artikkel 2
   Vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, võib liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, määruse (EMÜ) nr 2913/92 artikli 12 lõike 6 alusel tugineda veel 60 päeva vältel.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. veebruar 2008.
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1352/2007 (ELT L 303, 21.11.2007, lk 3).
   
      (2)  EÜT L 302, 19.10.1992, lk 1. Määrust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      LISA
      
                  Kauba kirjeldus
               
               
                  Klassifikatsioon CN-kood
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode kahest eelnevalt vormitud pehmest vahtplastist kausist, mis on mõlemalt poolt kaetud trikookangaga. Kausside servad on ovaalse vormi tugevduseks ääristatud silmkoelise lindiga. Kausid on ühendatud (metallist) magnetsulguriga.
                  Mõlema kausi sisepind on kaetud plastkilega kaitstud kleepkihiga. Plastkile eemaldamine võimaldab vahetult ihule pandud kaussidel kleepuda rindade külge.
                  Toode on mõeldud ihu peal kandmiseks.
                  (rinnahoidja)
                  (Vt fotod nr 643A ja 643B) (1)
                  
               
               
                  6212 10 90
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 59 märkusega 2 a punkt 5 ja grupi 61 märkusega 2 a ning CN-koodide 5903, 6212, 6212 10 ja 6212 10 90 sõnastusega.
                  Kuna kausside vahtplast on ühendatud riidega mõlemal poolel, käsitatakse riide funktsiooni enamana kui üksnes tugevdusmaterjalina grupi 59 märkuse 2 a punkt 5 tähenduses – see kannab tekstiili põhiomadused üle kausside kombineeritud materjalile ja seega käsitatakse seda toote koostismaterjalina. (Vt ka HSi selgitavad märkused, grupp 39, üldosa, „Plastide ja tekstiili kombinatsioonid”, punkt d ja seitsmes lõik.) Seega on toode jaotise XI tekstiiltoode, mitte aga alamrubriiki 3926 20 kuuluv plastmaterjalist rõivas.
                  Tootel on rinnahoidja omadused, st sellel on ovaalne kuju, eelnevalt vormitud vahtplastist kausid, mille servad on tugevdatud ja koos magnetsulguriga hoiavad rindu paigal. Tavapäraste selja taha ulatuvate õlapaelte asemel kleepub toode kausside sisepinna kleepkatte abil keha külge. Kui toode on fikseeritud rindade alumise osa alla, toetab see vahtplastist kausside paksuse tõttu rindu, lükates neid ülespoole. Kui toode on seljas, siis fikseeritakse kausside ülemine osa ihu külge nii kõrgele rindade kohale kui võimalik ning seega on kaussides olevad rinnad ülestõstetud ja toestatud. Seega on toode „ette nähtud kandmiseks keha toetava rõivana” HSi selgitavate märkuste tähenduses, rubriik 6212, esimene lõik. Peale selle on toode mõeldud ihu peal kandmiseks nagu muudki rinnahoidjad.
                  Toode klassifitseeritakse rinnahoidjana rubriiki 6212, kuna sellesse rubriiki kuuluvad igat liiki rinnahoidjad (vt ka HSi selgitavad märkused, rubriik 6212, teine lõik, punkt 1).
               
            
         
      
                  
                     
               
               
                  
                     
               
            
         (1)  Fotod on üksnes illustratsiooniks.